Lee Un-ju

Lee Un-ju (Bahasa Korea: 이언주, 8 November 1972 ~ ) merupakan peguam dan ahli politik Korea Selatan yang sedang menjawat ahli Perhimpunan Kebangsaan untuk kawasan ke-2 bandar Gwangmyeong sejak 2012. Sebelum ini, beliau pernah menjawat sebagai timbalan ketua berparlimen Parti Bersatu Demokratik pada 2012 dan Parti Nasional pada 2017.

Kehidupan awal 
Dilahirkan di Daerah Yeongdo, Busan, Lee membesar di Singapura. Beliau menuntut Bahasa Perancis di Universiti Kebangsaan Seoul, dan lulus dalam Peperiksaan Kehakiman 1997. Beliau terpaksa bekerja sambilan kerana bisnes bapanya telah bangkrap semasa krisis ekonomi pada 1997. Ibunya telah meninggal dunia pada 2011.

Pada 2000-an, Lee pernah bekerja sebagai usahawan di S-Oil dan Renault Samsung Motors.

Politik 
Pada awal 2012, Lee dibawa ke Parti Bersatu Demokratik (kini Parti Demokratik Bersama aka PDB) oleh presidennya, Han Myung-sook. Beliau dicalonkan sebagai calon MP untuk kawasan ke-2 Gwangmyeong, dan mendahului Chun Jae-hui dari Parti Saenuri. Beliau dipilih semula untuk kawasan yang sama pada 2016.

Sewaktu pilihan presiden pada 2017, Lee mengkritik Moon Jae-in, calon presiden PDB. Pada 6 April, beliau berpindah ke Parti Nasional dan menyokong calonnya, Ahn Cheol-soo. Masa itu penarafan kelulusan Ahn yang setinggi Moon akibat penyokongan daripada beberapa ahli-ahli politik yang menentang Moon. Meskipun, Ahn hilang popularitinya dan kecundang sebagai ke-3 (21.41%), kira-kira separuh daripada Moon.

Lee bertanding sebagai Presiden parti pada 27 Ogos, tetapi kalah. Beliau setuju dengan gabungan partinya dengan Parti yang Benar lalu sertai Parti Masa Depan yang Benar (BMP) pada awal 2018. Beliau pernah dijangka sertai Parti Korea Bebas.

Pada 23 April 2019, Lee umum keluar parti BMP.

Kedudukan politik 
Lee dahulu mengakui diri sebagai berhaluan tengah, dan pernah mengkritik kerajaan Jepun yang berhaluan kanan. Malah, beliau kini dikategorikan sebagai jauh kanan, kerana menyokong ekonomi pasaran, membanteras imigresen, ingini dasar keselamatan negara yang lebih kuat, dan berpendirian neokonservatisme. Namun, beliau mendirikan diri sebagai tengah kanan liberal.

Ekonomi 
Lee seorang kapitalis menyokong ekonomi pasaran dan membantah peningkatan gaji minimum dan dasar pro-buruh. Beliau menyelar dasar ekonomi Presiden Moon sebagai sosialisme, dan menyebut bahawa "Amerika Syarikat bersejahtera kerana kapitalisme". Beliau tidak menentang demokrasi ekonomi tetapi mengatakan bahawa "makna asalnya disalah fahami kerana kuasa sosialis".

Lee terpaksa menerima kritikan daripada buruh-buruh setelah menggelarkan aunty kantin sekolah sebagai "mak cik memasak".

Imigresen 
Lee memanggil orang pelarian ke Pulau Jeju sebagai "palsu nak cari kerja dan duit" dan membanterasnya. Kata beliau, kuasa konservatif Korea Selatan harus memastikan pendirian terhadap dasar imigresen". Beliau ingin mengurangkan pekerja asing dan menyebut bahawa kerajaan perlu mengutamakan warga tempatan. Lee juga menyokong dasar lebih kuat terhadap PATI (pendatang asing tanpa izin).

Kehidupan peribadi 
Lee mengahwini Choi Won-jae, pensyarah daripada Universiti Kyung Hee. Mereka dikurniakan seorang anak lelaki pada 2009.

Keputusan pilihan raya

Rujukan

Pautan luar 
 Lee Un-ju di YouTube
 Lee Un-ju di Facebook
 Lee Un-ju di Instagram
 Lee Un-ju di Twitter
 Lee Un-ju di Blog

Kelahiran 1972
Orang hidup
Ahli politik Korea Selatan
Peguam Korea Selatan
Orang dari Busan